CELEX: 62009TA0080
Language: et
Date: 2011-07-12 00:00:00
Title: Kohtuasi T-80/09 P: Üldkohtu 12. juuli 2011 . aasta otsus — komisjon versus Q (Apellatsioonkaebus — Avalik teenistus — Ametnikud — Vastuapellatsioonkaebus — Psühholoogiline ahistamine — Põhikirja artikkel 12a — Komisjoni teavitamine psühholoogilise ahistamise valdkonna poliitikast — Administratsiooni abistamiskohustus — Põhikirja artikkel 24 — Ulatus — Abitaotlus — Väljasaatmismeetmed — Hoolitsuskohustus — Vastutus — Kahjunõue — Täielik pädevus — Rakendamise tingimused — Karjääriarengu aruanne — Tühistamishagi — Põhjendatud huvi)

27.8.2011   
            
            
               ET
            
            
               Euroopa Liidu Teataja
            
            
               C 252/32
            
         Üldkohtu 12. juuli 2011. aasta otsus — komisjon versus Q
   (Kohtuasi T-80/09 P) (1)
   
   (Apellatsioonkaebus - Avalik teenistus - Ametnikud - Vastuapellatsioonkaebus - Psühholoogiline ahistamine - Põhikirja artikkel 12a - Komisjoni teavitamine psühholoogilise ahistamise valdkonna poliitikast - Administratsiooni abistamiskohustus - Põhikirja artikkel 24 - Ulatus - Abitaotlus - Väljasaatmismeetmed - Hoolitsuskohustus - Vastutus - Kahjunõue - Täielik pädevus - Rakendamise tingimused - Karjääriarengu aruanne - Tühistamishagi - Põhjendatud huvi)
   2011/C 252/75
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Euroopa Komisjon (esindajad: V. Joris, D. Martin ja B. Eggers)
   
      Teine menetluspool: Q (esindajad: advokaadid S. Rodrigues ja Y. Minatchy)
   
      Ese
   
   Apellatsioonkaebus Euroopa Liidu Avaliku Teenistuse Kohtu (esimene koda) 9. detsembri 2008. aasta otsuse peale kohtuasjas F-52/05: Q vs. komisjon (kohtulahendite kogumikus veel avaldamata), milles taotletakse nimetatud kohtuotsuse tühistamist.
   
      Resolutsioon
   
   
               1.
            
            
               Euroopa Liidu Avaliku Teenistuse Kohtu (esimene koda) 9. detsembri 2008. aasta otsus kohtuasjas F-52/05: Q vs. komisjon (kohtulahendite kogumikus veel avaldamata) tühistada osas, milles selle kohtuotsuse resolutiivosa punkt 2 kohustab komisjoni tasuma Q-le kahjusummat 500 eurot ning 15 000 eurot, kuivõrd selle eesmärk on hüvitada Q-le tekitatud mittevaraline kahju, mille väidetavalt põhjustas haldusjuurdlusega alustamise viivitamine, ning osas, milles resolutiivosa punkt 3, selleks, et jätta ülejäänud osas esimese kohtuastme hagiavaldus rahuldamata, on teinud otsuse põhjenduse punktides 147–189 (Q) esitatud „psühholoogilise ahistamise väite” kohta ja milles põhjenduste punktis 230 on leitud, et otsust ei ole vaja teha nende nõuete osas, mis puudutavad tema karjääriarengu aruande, mis on koostatud vastavalt perioodide 1. jaanuar kuni 31. oktoober ja 1. november kuni 31. detsember 2003, tühistamist.
            
         
               2.
            
            
               Jätta apellatsioonkaebus ja vastuapellatsioon ülejäänud osas rahuldamata.
            
         
               3.
            
            
               Suunata kohtuasi tagasi Avaliku Teenistuse Kohtule otsustamiseks eespool nimetatud karjääriarengu aruande tühistamiseks esitatud nõuete ja summade üle, mida komisjonil tuleb maksta Q-le seoses mittevaralise kahjuga, mille põhjustas komisjoni keeldumine võtta väljasaatmismeetmeid.
            
         
               4.
            
            
               Kohtukulude kandmine otsustatakse edaspidi.
            
         
      (1)  ELT C 102, 1.5.2009.